Beyoncé (2007)
Beyoncé
**Beyoncé Giselle Knowles-Carter** [bi'jonsei] (sündinud 4. septembril 1981 Texases Houstonis) on Ameerika Ühendriikide laulja, helilooja ja filminäitleja.

Beyoncé hakkas laulmise ja tantsimisega tegelema varajases lapsepõlves. Suurema tuntuse saavutas ta bändiga Destiny's Child, mis on kõigi aegade suurima müügieduga tüdrukutebänd. Nende albumeid on müüdud üle 50 miljoni eksemplari. Beyoncé alustas oma soolokarjääriga 2003. aastal, mil ilmus tema debüütalbum "Dangerously in Love". Tema albumeid on üle maailma müüdud rohkem kui 100 miljonit eksemplari.

Näitlejana on Beyoncé kaasa löönud filmides "Austin Powers ja Kuldliige", "Roosa panter" ja "Dreamgirls".

Lapsepõlv
---------

Beyoncé isa on edukas ärimees ja mänedžer Mathew Knowles ning ema kostümeerija ja juuksur Tina Lawson. Oma eesnime sai Beyoncé ema neiupõlvenime järgi, sest perekonnanimi Beyincé oli käibelt kadumas. Beyoncél on noorem õde Solange Knowles (sündinud 1986. aastal), kes on samuti laulja, laulukirjutaja ja näitleja.

Beyoncé isa on mustanahaline ja ema kreool. Sellepärast on ta saanud hulgaliselt mustanahalistele mõeldud auhindu, ehkki tema nahk on üsna hele.[*viide?*]

Beyoncé õppis Texases Neitsi Maarja algkoolis. Ta käis tantsuringis, kus õppis nii balletti kui ka džässtantsu. Tantsuringis avastati Beyoncé lauluoskus. 7-aastaselt osales Beyoncé kooli talendivõistlusel, kus laulis John Lennoni laulu "Imagine". Beyoncé võitis võistluse ja pälvis publikult palju kiitust. Talendivõistlusel osalemine tekitas Beyoncés suurema huvi laulmise ja näitlemise vastu.

1990. aastal jätkas Beyoncé oma õpinguid Houstoni Parkeri algkoolis, mis oli muusikakallakuga kool. Seal olles kuulus ta koolikoori. Lisaks on Beyoncé õppinud Houstoni lavakunstikoolis ja Alief Elsiki keskkoolis. Ta oli kaks aastat Püha Johannese Ühinenud Metodisti kiriku koori solist.

8-aastasel osales Beyoncé koos lapsepõlvesõbra Kelly Rowlandiga konkursil, kus moodustati tüdrukutebändi. Seal nad kohtusid tulevase bändikaaslase LaTavia Robersoniga. Kõik kolm pääsesid edasi ja koos nendega moodustati 6-liikmeline tüdrukutebänd Girl's Tyme.

Lauljakarjäär
-------------

### Girl's Tyme

Girl's Tyme'i kuulusid Beyoncé Knowles, Kelly Rowland, LaTavia Roberson, Támar Davis ning õed Nikki ja Nina Taylor. Tänu Knowles'ile ja Rowlandile kogus bänd kiiresti tuntust. Produtsent Arne Frager kutsus nad oma California stuudiosse ja sõlmis nendega plaadilepingu. Frager saatis nad tolle aja suurimasse talendisaatesse "Star Search". Girl's Tyme ei võitnud saadet. Beyoncé on hiljem öelnud, et kaotust põhjustas halb loovalik.

Talendisaate kaotuse tõttu otsustas Beyoncé isa Mathew hakata bändi mänedžeriks. Ta vähendas liikmete arvu kuuelt neljale, eemaldades Davise ja õed Taylorid ning tõi nende asemele laulma LeToya Lucketti. 1995. aastal loobus Mathew oma tööst meditsiinivarustuse müügimehena ja hakkas täiskohaga mänedžeriks. Beyoncé ema Tina hakkas kujundama bändi kostüüme.

Bänd sõlmis plaadilepingu Elektra Recordsiga, kuid leping katkestati enne, kui bändil õnnestus album välja anda. 1996. aastal muutis bänd oma nime Destiny's Childiks, mis oli inspireeritud ühest piibli lõigust. 

MTV videomuusika auhindade jagamine (2009)
### Destiny's Child

1997. aastal sõlmis Destiny's Child plaadilepingu Columbia Recordsiga ja avaldas oma debüütloo "Killing Time". Lugu lisati samal aastal esilinastunud filmi "Mehed mustas" filmimuusika albumile.

1998. aastal avaldas bänd omanimelise debüütalbumi, mis sisaldas nende esimest suurt hitti "No, No, No". Järgmisel aastal ilmus nende teine album "The Writing's on the Wall", mis sisaldas hitte "Bills, Bills, Bills", "Jumpin' Jumpin'" ja "Say My Name". 2001. aastal võitis "Say My Name" parima R&B-esituse ja R&B-laulu Grammy. 2002. aastaks oli albumit müüdud üle maailma 13 miljonit eksemplari.

2000. aastal lahkusid Luckett ja Roberson erimeelsuste tõttu bändist. Nende asemel tulid Michelle Williams ja Farrah Franklin, kuid viimane lahkus mõne kuu möödudes. Luckett ja Roberson kaebasid Mathew Knowlesi ja oma endised bändikaaslased kohtusse lepingu rikkumise pärast, kuid see lahendati lõpuks kohtuväliselt.

Destiny's Child läks lahku 2006. aastal. 

"The formation maailmaturnee" (2016)
### Soolokarjäär

* 24. juuni 2003: "Dangerously in Love" ("Work It Out" • "'03 Bonnie & Clyde" • "Crazy in Love" • "Baby Boy" • "Me, Myself and I" • "Naughty Girl")
* 26. aprill 2004: "Live at Wembley"
* (turnee) 3. november – 19. november 2003: "Dangerously in Love World Tour"
* (turnee) 12. märts – 19. aprill 2004: "Verizon Ladies First Tour" koos Alicia Keysi ja Missy Elliottiga
* 4. september 2006: "B'Day" / B'Day Deluxe väljaanne ("Check on It" • "Déjà Vu" • "Ring the Alarm" • "Upgrade U" • "Irreplaceable" • "Listen" • "Beautiful Liar" • "Get Me Bodied")
* 3. aprill 2007: B'Day antoloogia videoalbum
* 21. august 2007: "Irreemplazable" ("Irreemplazable" • "Get Me Bodied (Timbaland Remix)")
* 16. november 2007: "The Beyoncé Experience Live"
* (turnee) 10. aprill – 31. detsember 2007: "The Beyoncé Experience"

Turneel "I Am... Tour" (2009)
2006. aastal valisid Eesti Raadio 2 kuulajad välismaa aastahiti kategoorias Beyoncé' hiti "Irreplaceable" 715 häälega 8. kohale. Naistest oli ta Nelly Furtado järel teine.

|  |  /  •  •  •  •  •  |  |
| --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| "If I Were a Boy" | **1** | **1** | 3 | 5 | 4 | 2 | **1** |  | **1** | 9 | 5 | 5 | **1** | 7 | **1** | 2 | 3 | **1** |  |  | **1** |  | 11 | **1** |  |  |  | 5 882 000 |
| "Single Ladies" | 8 | 7 |  |  | 10 | 34 | 2 |  | 8 |  | **1** | 25 | 2 | 13 | 50 | 5 |  |  |  |  | 23 |  |  |  | **1** |  |  | 4 165 000 |
| "Halo" | 3 | 4 | 2 | 21 | 4 | 4 | **1** | 12 | 9 |  |  | 18 | 2 | 2 | 8 | 35 | 6 | 2 | 2 |  | 15 | 12 |  | 6 | 31 |  | **1** | 4 523 000 |
| "Diva" |  | 72 |  |  |  |  |  |  | 73 |  |  |  |  |  |  |  |  |  |  |  |  |  |  |  |  |  |  | 500 000 |
| "Ego" |  |  |  |  |  |  |  |  |  |  | 48 |  | 8 |  | 29 | 23 |  |  |  |  |  |  |  |  |  |  |  |  |
| "Sweet Dreams" | 7 | 5 | 8 |  | 19 | 34 | 6 | 34 | 26 | 4 | 7 | 24 | 5 | 6 | 19 | 2 | 17 | 6 | 2 | 7 | 16 | 4 |  |  | 3 | 4 | 15 | 2 606 000 |
| "Broken-Hearted" | 89 | 194 |  |  |  |  | 62 |  |  |  |  | 46 | 45 |  |  | 27 |  |  | 18 |  |  |  |  |  |  |  |  |  |
| "Radio" |  |  |  |  |  |  |  |  | 76 |  |  |  |  |  |  |  |  |  |  |  |  |  |  |  |  |  |  |  |
| "Video Phone" |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|

* 12. november 2009: "I Am... Sasha Fierce" / "I Am... Sasha Fierce Deluxe Edition" ("If I Were a Boy" / "Si Yo Fuera un Chico" • "Single Ladies (Put a Ring on It)" • "Halo" • "Diva" • "Ego" • "Sweet Dreams" • "Broken-Hearted Girl" • "Radio" • "Video Phone")
* 16. juuni 2009: "Above and Beyoncé - Video Collection & Dance Mixes" ("Ego (Remix)" koos Kanye Westiga)
* 4. september 2009: "I Am... Sasha Fierce Platinum Edition" ("Broken-Hearted Girl")
* 25. november 2009: "I Am... Yours: An Intimate Performance at Wynn Las Vegas"

* (turnee) 26. märts 2009 – 2009: "I Am... Tour"

Beyoncé Knowles (2009)

Filmid
------

| Aasta | Pealkiri | Eestikeelne pealkiri | Roll | Märkused |
| --- | --- | --- | --- | --- |
| 2001 | "Carmen: A Hip Hopera" |  | Carmen | TV |
| 2002 | "Austin Powers in Goldmember" | "Austin Powers ja Kuldliige" | Foxxy Cleopatra |  |
| 2003 | "The Fighting Temptations" | "Kiusatuste kiuste" | Lilly |  |
| 2006 | "The Pink Panther" | "Roosa panter" | Xania |  |
| 2006 | "Dreamgirls" |  | Deena Jones |  |
| 2008 | "Cadillac Records" |  | Etta James |  |
| 2009 | "Obsessed" | "Kinnisidee" | Sharon Charles |  |

Eraelu
------

Beyoncé (2007)
2006. aastal tunnistas Beyoncé, et ta on põdenud sügavat depressiooni. Seda põhjustasid pika aja jooksul kogunenud pinged, näiteks süüdistas meedia teda Destiny's Childi bändiliikmete Lucketti ja Robesoni lahkumises. Ka läks ta sel perioodil lahku oma lapsepõlvekallimast, kellega oli olnud koos alates 13. eluaastast. Beyoncél kulus aastaid, et depressioon seljatada, talle oli toeks ema.

Alates 2002. aastast on Beyoncé olnud suhtes räppar Jay-Z-ga. Mõlemad muusikud on väga privaatsed ja nad hoiavad oma suhet avalikkuse eest eemal. Nad abiellusid 4. aprillil 2008. aastal New Yorgis. Nende esiklaps Blue Ivy Carter sündis 7. jaanuaril 2012. aastal. 2017. aastal sündisid neile kaksikud Rumi ja Sir Carter.

Viited
------

1. ↑  "Kes? Mis? Kus?" 2008, lk. 440
2. ↑
3. ↑   Euro 200
4. ↑   THE SPANISH NATIONAL TOP 40
5. ↑   The Polish National Top 50
6. ↑   THE BELGIAN NATIONAL TOP 40
7. ↑   The Portugese National Top 50
8. ↑   THE BULGARIAN NATIONAL TOP 40

Välislingid
-----------

|  |  |
| --- | --- |
|  | Pildid, videod ja helifailid Commonsis: **Beyoncé Knowles** |

* Beyoncé andmekogus IMDb (inglise) Muuda Vikiandmetes


| * v
* r
Beyoncé Knowles |
| --- |
| Albumid | 
Dangerously in Love • B'Day • I Am... Sasha Fierce |
| ... | 
B'Day Deluxe Edition • Irreemplazable • I Am... Sasha Fierce Deluxe Edition • Above and Beyoncé: Dance Mixes • I Am... Sasha Fierce Platinum Edition |
| DVD | 
Live at Wembley • B'Day Anthology Video Album • The Beyoncé Experience Live • Above and Beyoncé: Video Collection |
| Tour | 
Dangerously in Love World Tour • Verizon Ladies First Tour • The Beyoncé Experience • I Am... Tour |